周瑛 (景泰進士)

周瑛，字廷潤，號潤松，贵州黃平人，明朝政治人物，進士出身。

 生平 
景泰五年（1454年）甲戌科進士，二甲一百四名，由吏部郎出官臨安府、衡州府知府，轉太僕寺卿，出爲廣東左參政，官至廣西布政使。著有《草亭存稿》。《黃平州志·卷7》：周瑛，字廷潤，號潤松，其先江西臨川人。洪武中，祖庸二從軍征南，留守興隆，遂家焉，後以討螃蠏苗戰死。二子彬、政皆幼，妻鄧民矢志撫孤，以家貧未能陳乞。及彬子鑑爲歲貢生，始白庸二死難狀，授彬千户。政生瑛，少聰穎異常兒，稍長讀書，爲文輒出其曹，未冠，中景泰庚午鄉舉，以地無良師，遊學蜀中，博通經史，兼善古文辭，甲戌成進士，篤志力行，以聖賢爲可學，而至由部郎。歷臨安、衡州守，轉太僕卿，出爲廣東左參政，遷廣西右布政使，所至興學立師，正己率屬，治化大著。孝宗初元，引年歸，優游林泉，多吟咏，著《興隆志》二卷，《草庭存稿》若干卷，座祀鄉賢。子六人：希亷、希默孝宗己酉解元官建德令，希杰、希謙辛酉舉人官辰州教授，希煦、希黯；孫二十三人：希亷子六：符歲貢官江陵主簿、節以瑛從兄鑑孫箎無嗣出繼襲千户、簡歲貢、策、笈正德己卯舉人官呈貢令、笠。希默子六：笙、簫、笏歲貢官昆明教諭第、等歲貢、稿；希杰子三：簧、竽正德癸酉舉人官武昌通判/、簪應貢；希謙子三：篚、範、筆早世妻并見節孝傳；希煦子四：簠、簦、篆、簋。希黯子一：籥。曾孫三十七人：武卿篚長子後祀鄉賢有傳良卿策子有傳見宦蹟直卿簪子歲貢官懷遠教諭使卿竽子一卿笏子皆歲貢簧孫淳以孝行著竽孫應以循蹟著俱祀鄉賢有傳一卿子淓歲貢官武昌訓導簪曾孫克相子道隆康熙時歲貢克寧孫九萬傳見官蹟道隆子九伯良卿曾孫道新子九疇等曾孫文貴孫九官九禹子景九官子昊皆歲貢九萬次子春康熙辛卯舉人餘庠生監生數十人。

 家族 
先世江西臨川人。洪武時，祖父周庸二隨軍南征，留守興隆衛。

参考

|-

Category:周姓
Category:黃平人
Category:明朝衡州府知府
Category:明朝廣西布政使
Category:明朝太僕寺卿
Category:明朝廣東布政使司參政
Category:明朝臨安府知府